**הצעה לפעילות לימים הלאומיים –**

**SparkIL: הצטרפו לבניה מחדש של ישראל**

יום העצמאות 2024 יהיה בוודאי שונה מימי העצמאות שקדמו לו. רבים בקהילות שלכם עדיין מחפשים דרך להיות מועילים ומחוברים למה שקורה בארץ, ולעשות משהו Hands-On שבאמת משפיע ועוזר לישראלים ולחברה הישראלית בכלל. הפלטפורמה של SparkIL הינה דרך נהדרת לאפשר לקהילות שלכם לעשות שני דברים במקביל:

1. להתחבר באופן ישיר ואישי לישראלים מרקעים ומקומות מגוונים בארץ.
2. לתמוך בצורה ישירה ופשוטה בעסקים קטנים שנפגעו כלכלית מהמלחמה.

**מה זה SparkIL?**

**SparkIL הינה חברת בת של הסוכנות היהודית** המאפשרת לאנשים מכל העולם להלוות כסף לעסקים קטנים בישראל. עד למלחמה הנוכחית, מרבית העסקים שקיבלו הלוואה דרך SparkIL היו מהפריפריה הגאוגרפית והסוציו-אקונומית של ישראל – נשים חד-הוריות, ערבים, דרוזים, חרדיות, וכו'. מאז המלחמה, SparkIL נותנת הלוואות לכל עסק קטן שנפגע מהמלחמה, למשל - בעלים של בית קפה שגויס בצו 8, גם אם הוא גר במרכז תל אביב.

**הייחוד של SparkIL הוא שמדובר בהלוואה, לא בתרומה.** כל אחד ואחת יכול/ה להלוות לעסק דרך SparkIL. צעירים ומבוגרים, יהודים ולא-יהודים, גברים, נשים וטף. כל מה שצריך לעשות זה להיכנס לאתר, לבחור עסק (או שניים או יותר) ובלחיצת כפתור להלוות לו/לה כסף. מינימום הלוואה הוא $25. ברגע שאדם מלווה לעסק, הוא מתחיל לקבל עדכונים מבעל העסק ויכול לעקוב אחרי פעילותו. תוך חודש מיום ההלוואה, המלווה מתחיל לקבל את כספו בחזרה בתשלומים חודשיים. ברגע שיש מינימום של $25 בחשבון שלו, הוא יכול למשוך את הכסף בחזרה, או להלוות אותו שוב לעסק אחר! וכך, אותו סכום כסף יכול לעזור לעוד עסק, ועוד עסק, ועוד עסק, עד סוף כל הימים! **אנחנו קוראים לזה Impact Lending.**

**אז איפה זה פוגש אתכם?**

בימים אלה אנו מסיימים להכין ערכה חינוכית שכוללת מערכים חינוכיים לגילאים שונים והצעות לפרויקטים כיתתיים או קהילתיים סביב הערכים של SparkIL – ערבות הדדית, תמיכה במוחלשים, כלכלה חברתית, עמיות יהודית וכמובן – Taking part in the rebuilding of Israel following the war in Gaza.

לקבלת הערכה ולמענה על כל שאלה, נא ליצור קשר עם ישי גולדפלם:

מייל: yishaigo@sparkil.org

סלולרי/וואטסאפ - +972-52-3822408

בינתיים, אתם מוזמנים לבקר (ולהלוות!) באתר של SparkIL – [www.sparkil.org](http://www.sparkil.org)